
ΠΕ ΡΙΕΧΟΜΕ ΝΑ 
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 2459 στρ. στη θέση Βοράς ή 
Λούτσα ή Σφακώνα των Κοινοτήτων Γραμματιχού και Μαρα- 

θώνος Νομού Αττικής . 

Κήρυξη αναδασωτέας έκτασης 11,443 στρ. στη θέση «Δύο 
Βουνά» της περιφέρειας Κοινότητας Ψίνθου, Νήσου Ρόδου, Νο¬ 
μού Δωδ/σου . 

Κήρυξη αναδασωτέας έκτασης 5,113 στρεμμάτων στη θέσή Μαυ- 

ρονέρια περιφ. Κοινότητας Νεγράδων . .. 

Κήρυξη αναδασωτέας έκτασής δέκα εξ στρεμ. και 312 τ.μ. (16, 
312) στρεμμάτων στη θέση Σκάλα Κουνάδι ή ράχη Γιωργάκη 

της Κοινότητας Κούμανι του Νομού Ηλείας.:. 

Κήρυξη αναδασωτέας έκτασης τριάντα επτά (37) στρεμμάτων στη 
θέση «Κοκκινιά» της Κοινότητας Λεβεντοχωρίου . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός σαν οικοδομήσιμου του αποκλεισμένου από τις 
οδούς του εγκεκριμένου ρυμοτομικού σχεδίου οικοπέδου φερο- 
μένης ιδιοκτησίας Λαμπρινής Σερβετά στην Άρτα και σε πά¬ 
ροδο τής οδού Κομμένου . 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 11 (1) 

Κήρυξη ως αναδασωτέας εκτάσεως 2459 στρ. στη θέση Βορός ή 
Λούτσα ή Σφακώνα των Κοινοτήτων Γραμματικού και Μαραθώ- 
νος Νομού Αττικής. 

Ο ΝΟΜΑΡΧΗΣ ΔΙΑΜΕΡΙΣΜΑΤΟΣ ΑΝΑΤ. ΑΤΤΙΚΗΣ 
' Εχοντας υπόψη: 

1. Τις διατάξεις του Ν. 3200/55 «περί Διοικητικής Αποκεντρώ- 
σεως», όπως αυτές τροποποιήθηκαν μεταγενέστερα. 

2. Τις διατάξεις του Ν.Δ. 1147/1972 «περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 


3. Τις διατάξεις της παρ. 3 του άρθρου 117 του Συντάγματος της 
Χώρας. 

4. Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 
β) Του άρθρου 38 παρ. 1. 

1 5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις. 

2 β) 182447/3049/24.9.80. 

6. Την αριθ. 5137/19.12.85 πρόταση του Δασαρχείου Καπανδρι- 
• τίου σχετικά με την κήρυξη ως αναδασωτέας, της αναφερομένης στο 
θέμα εκτάσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
του δάσους του οποίου η δασική βλάστηση καταστράφηκε κατά την 

4 πυρκαϊά της 15 Σεπτεμβρίου 1985, ώστε ν’ αποκλεισθεί η διάθεσή 
της για άλλο προορισμό την Δημοσίαν και Ιδιωτικήν δασικήν έκταση 

5 (δάσος) εμβαδού δύο χιλιάδων τετρακοσίων πενήντα εννέα (2459) 
στρεμμάτων που βρίσκεται στη θέση Βορός ή Λούτσα ή Σφακώνα της 
περιφέρειας των Κοινοτήτων Γραμματικού και Μαραθώνος Νομού 

Αττικής και προσδιορίζεται από τα στοιχεία: 1, 2, 3, 4, 5,.35, 1 

όπως φαίνονται στο συνημμένο διάγραμμα το οποίο αποτελεί αναπό¬ 
σπαστο μέρος της αποφάσεως αυτής και έχει όρια: 

Ανατολικά: Με Δημόσιο κοινόχρηστο δάσος και χαμμένη έκταση 
ρυμοτομικού σχεδίου Δικαστών- Εισαγγελέων. 

Δυτικά:Με Δημόσιο Λάσος, με Ιδιωτικό Δάσος και Δημόσιο Κοινό¬ 
χρηστο Δάσος. 

Βόρεια: Με Δημόσιο Κοινόχρηστο Δάσος και Δημόσιο Δάσος. 
Νότια: Με χαμμένη έκταση ρυμοτομικού σχεδίου Δικαστών Εισαγ¬ 
γελέων και Βάλτο. 

Εξαιρούνται της κηρύξεως ως αναδασωτέων τα αγροτικά τμήματα 
με τα στοιχεία. 

α) Α, Β, Γ, Δ, Ε, Ζ, Α, 
β) Η, Θ, I, Κ, Λ, Μ, Ν, Ξ, Ο, Η και 

γ) 10, Ρ, Σ, Τ, 8, 9, 10 τα οποία εμπεριέχονται στα ανωτέρω 
όρια. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αγία Παρασκευή, 17 Ιανουάριου 1986 
Ο Νομάρχης 

ΗΡΑΚΛΗΣ ΠΑΠΑΑΟΠΟΥΛΟΣ 





























ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


2087 


Αριθ. 7570/85 (2) 

Κήρυξη αναδασωτέας έκτασης 11,443 στρ. στη θέση «Δϋο Βουνά» 
της περιφέρειας Κοινότητας Ψίνθου, Νήσου Ρόδου, Νομού Δωδ/αου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
’ Εχοντας υπόψη: 

1. Τις για διοικητική αποκέντρωση διατάξεις. 

2. Τις διατάξεις του άρθρ. 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 
των Δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ, 1 β ) του άρθρου 38 παρ. 1. 

4. Τις Δ/γές του Υπουργείου Γεωργίας 

α) 160417/1180/8.7.1980 β) 182447/24.9.1980. 

5. Την έκθεση αυτοψίας και την πρόταση του Τεχν. Δασ/νίας 
Παναγιώτη Διμέλη για την κήρυξη αναδασωτέας της αναφερομένης 
στο θέμα έκτασης και την αριθ. Δ.Υ. /20.1.1986 εισήγηση της 
Δ/νσης Δασών Δωδ/νήσου, αποφασίζουμε: 


Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κα¬ 
ταστράφηκε από παράνομη εκχέρσωση την περίοδο Απρίλη 1985 την 
ιδιωτική δασική έκταση εμβαδού επτακοσίων σαράντα ενιά (749) 
τετρ. μέτρων τμήμα των εμβαδού δέκα (10) στρεμμάτων και εξακο- 
σίων ενενήντα τεσσάρων (694) τετρ. μέτρων τμήματα των Κ.Μ. 
1344, 1345 και 1352 γαιών Ψίνθου δηλαδή συνολικά έκταση 
έντεκα (11) στρεμμάτων και τετρακοσίων σαράντα τριών (443 ) τ. 
μέτρων στη θέση «Δύο Βουνά» κοινότητας Ψίνθου νομού Δωδεκανή- 

σου προσδιορίζεται από τα στοιχεία (1, 2.25, 1) όπως φαίνεται 

στο σχεδιάγραμμα που επισυνάπτεται και αποτελεί αναπόσπαστο μέ¬ 
ρος της απόφασης αυτής και συνορεύει από όλες τις πλευρές με δα¬ 
σική έκταση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ρόδος, 23 Ιανουάριου 1986 

Ο Νομάρχης 
ΙΩΑΝ. ΜΑΧΑΙΡΙΔΗΣ 

Αριθ. 143 (3) 

Κήρυξη αναδασωτέας έκτασης 5,113 στρεμμάτων στη θέση Μαυρο- 
νέρια περιφ. Κοινότητας Νεγράδων. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κλπ. 
και ειδικότερα: 

α) Του άρθρου 41 παρ. 1. β) του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160.417/1180/8.7.80, β) 182.447/3049/24.9.80 

5. Την αριθ. 289/16 Ιανουάριου 1986 πρόταση του Δασαρχείου 
Ιωαννίνων με την οποία προτείνει να κηρυχθεί αναδασωτέα η μονα¬ 
στηριακή δασική έκταση 5.113 στρεμμάτων γιατί εκχερσώθηκε πα¬ 
ράνομα, αποφασίζουμε: 


Κηρύσσουμε αναδασωτέα, με σκοπό να επανέλθει στην προτέρα της 
κατάσταση με φυσική αναγέννηση την Μοναστηριακή δασική έκταση 
εμαδοϋ πέντε στρεμμάτων και εκατόν δέκα τρία τετρ. μέτρα (5,113 
μ2) που βρίσκεται στη θέση Μαυρονέρια περιφέρειας Κοινότητας Νε¬ 
γράδων. 

Προσδιορίζεται από τα στοιχεία Α- Β- Γ- Δ- Ε- Ζ- Η- Α και έχει 
όρια: 

Ανατολικά: Τσιμενταύλακα και Μοναστηριακή δασική έκταση. 

Δυτικά: Γυμνή έκταση και επαρχιακό δρόμο. 

Βόρεια: Μοναστηριακή δασική έκταση. 

Νότια: Δημόσια δασική έκταση. 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ιωάννινα, 24 Ιανουάριου 1986 
Ο Νομάρχης 

ΒΑΣ. ΜΠΡΑΚΑΤΣΟΥΛΑΣ 

Αριθ. 159 (4) 

Κήρυξη αναδασωτέας έκτασης δέκα εξ στρεμ. και 312 τ.μ. (16,312) 

στρεμμάτων στη θέση Σκάλα Κουνάδι ή ράχη Γιωργάκη της Κοι¬ 
νότητας Κούμανι του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
' Εχοντας υπόψη: 

1. Τις διατάξεις για διοικητική αποκέντρωση και την 5651/85 
απόφασή μας «περί παροχής εξουσιοδοτήσεως στους πρ/νους των 
Υπηρ., να υπογράφουν με εντολή μας, αποφάσεις κλπ». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των Αασών 
κλπ» και ειδικότερα: 

α) του άρθρου 41 παρ. 1, β) του'άρθρου 38 παρ. 1. 

4. Τις διαταγές του Υπουργείου Γεωργίας, 160417/1180/6.7. 
80, 18247/3049/24.9.80, γ) 141823/24.2.83. 

5. Την 781/23.1.86 πρόταση του Δασαρχείου Πύργου για κή¬ 
ρυξη της δασεκτάσεως που αναφέρεται στο θέμα, ως αναδασωτέας 
διότι η δασική βλάστηση που την κάλυπτε καταλήφθηκε από τον 
Γεώργιο Βασ. Καρκούλια κάτοικο Κούμανι και επιβάλλεται η εκ νέου 
δάσωσή της, αποφασίζουμε: 


Κηρύσσουμε αναδασωτέα , με σκοπό την επαναδημιουργία με φυ¬ 
σική αναγέννηση της δασικής βλάστησης που καταλήφθηκε από τον 
Γεώργιο Βασ. Καρκούλια, κάτοικο Κούμανι. 

Την δημόσια δασική έκταση, εμβαδού δέκα εξ στρεμμάτων και 
312 τ.μ. (16,312) στρεμμάτων που βρίσκεται στη θέση Σκάλα Κου¬ 
νάδι ή ράχη Γιωργάκη της Κοινότητας Κούμανι. 

Προσδιορίζεται από τα στοιχεία Α, Β, Γ, Δ, Ε, Ζ, Η, θ, I, Κ, Λ, 
Μ, Α έχει όρια: 

Ανατολικά: Με επαρχ. δρόμο 112 και αγρό Γεωργ. Β. Καρκούλια. 

Δυτικά: Με παρανόμως καταληφθείσα δημ. δασ. έκταση από τον 
Γεωργ. Π, Λινάρδο που ισχύει το υπ’ αριθ. 4809/4/17.7.85 ΠΔΑ 
και αγρό Γεωργ. Β. Καρκούλια . 

Βόρεια: Με παρανόμως καταληφθείσα δημ. δασ. έκταση από τον 
Γεωργ. Π. Λινάρδο που ισχύει το υπ’ αριθ. 4809/4/17.7.85 ΠΔΑ. 

Νότια: Με δημ. δάσος δρυός και αγρόν Γεωργ. Β. Καρκούλια. 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Πύργος, 27 Ιανουάριου 1986 

Με εντολή Νομάρχη 
Ο Δ/ντής Δασών 
ΠΑΣΧΑΛΗΣ ΚΡΥΩΝΙΔΗΣ 

Αριθ. 160 (5) 

Κήρυξη αναδασωτέας έκτασης τριάντα επτά (37) στρεμμάτων στη 
θέση «Κοκκινιά» της Κοινότητας Λεβεντοχωρίου. 

Ο ΝΟΜΑΡΧΗΣ ΗΛΕΙΑΣ 
' Εχοντας υπόψη: 

1. Τις διατάξεις για διοικητική αποκέντρωση και την 5651/85 
απόφασή μας «περί παροχής εξουσιοδοτήσεως στους πρ/νους των 
Υπηρ., να υπογράφουν με εντολή μας, αποφάσεις κλπ». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας τών'Δασών 
κλπ» και ειδικότερα: 

α) του άρθρου 41 παρ. 1, β) του'άρθρου 38 παρ. 1. 

4. Τις διαταγές του Υπουργείου Γεωργίας, 160417/1180/6.7. 
80, 18247/3049/24.9.80, γ) 141823/24.2.83. 

5. Την 780/23.1.86 πρόταση του Δασαρχείου Πύργου για κή¬ 
ρυξη της δασεκτάσεως που αναφέρεται στο θέμα, ως αναδασωτέας 
διότι η δασική βλάστηση που την κάλυπτε καταστράφηκε ολοσχερώς 
με πυρκαγιά στις 26.10.85 και επιβάλλεται η εκ νέου δάσωσή της 
αποφασίζουμε: 


Κηρύσσουμε αναδασωτέα με σκοπό την επαναδημιουργία με φυ¬ 
σική αναγέννηση της δασικής βλάστησης που καταστράφηκε με πυρ¬ 
καγιά στις 26.10.85 τη δημόσια δασική έκταση εμβαδού τριάντα 
επτά (37) στρεμμάτων που βρίσκεται στη θέση «Κοκκινιά» της Κοινό¬ 
τητας Λεβεντοχωρίου και έχει όρια: 

Ανατολικά: Με δημόσιο δάσος. 

Δυτικά: Με δημόσιο δάσος. 

Βόρεια: Με δημόσιο δάσος και γεωργικές καλλιέργειες. 

Νότια: Με γεωργικές καλλιέργειες. 

Στα ως άνω όρια περιλαμβάνονται και αγροί δύο (2) στρεμμ. οι 
οποίοι έχουν εξαιρεθεί από την κηρυχθείσα ως άνω αναδασωτέα 
έκταση των 37 στρεμ. 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Πύργος, 27 Ιανουάριου 1986 

Με εντολή Νομάρχη 
Ο Δ/ντής Δασών 
ΠΑΣΧΑΛΗΣ ΚΡΥΩΝΙΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 7219 (6) 

Χαρακτηρισμός σαν οικοδομήσιμου του αποκλεισμένου από τις οδούς 

του εγκεκριμένου ρυμοτομικού σχεδίου οικοπέδου φερομένης ιδιο¬ 
κτησίας Λαμπρινής Σερβετά στην Άρτα και σε πάροδο της οδού 

Κομμένου. 

Ο ΝΟΜΑΡΧΗΣ ΑΡΤΑΣ 

' Εχοντας υπόψη: 

1) Τις διατάξεις του από 17.7.1923 Ν. Δ/τος «περί σχεδίων πό¬ 
λεων » άρθρα 43, 44, 45 παρ. 5 που επανίσχυσαν με την αριθμ. Ε. 
37784/εγκ. 46/13.11.1976 της Υπηρεσίας Οικισμού (Δ/νση 
Ε3/β). 

2) Το Ν. Δ/γμα 690/48 «περί συμπληρώσεως των διατάξεων που 
αφορούν το σχέδιο πόλεως Άρτας». 

3) Το Ν. Δ/γμα 8/9.6.73 «Περί ΓΟΚ». 

4) Το Νόμο 1337/83/14.3.1983 (ΦΕΚ 33Α) «περί επεκτάσεων 
των πολεοδομικών σχεδίων οικιστική ανάπτυξη και σχετικές ρυθμί¬ 
σεις». 

5) Την αριθμ. οικ. 71008/13538/εγκ. 101/14.10.1985 του 
ΤΠ ΠΕ.ΧΩ.ΔΕ (Δ/νση Γ4/α). 

6) Το δια του από 6.2.61 Β. Δ/τος, «περί εγκρίσεως του ρυμοτο¬ 
μικού σχεδίου πόλεως Άρτας στην περιοχή αυτή και τους ισχύοντας 
όρους δόμησης αυτής». 

7) Το Ν. 3200/55 καθώς και το Ν. Δ/γμα 532/70 «περί διοικη¬ 
τικής αποκέντρωσης». 

8) Την από 10.10.85 αίτηση της Λαμπρινής Σερβετά. 

9) Το τοπογραφικό διάγραμμα του Πολ/κού Υπομ/κού Βασίλη 
Αναγνώστου. 

10) Την αριθμ. 2/21.1.1965 άδεια ανεγέρσεως ισογείου οικοδο¬ 
μής στο ίδιο οικόπεδο, καθώς και αλληλογραφία σχετική με γενομένη 
υπέρβαση της παραπάνω άδειας όσον αφορά τις αποστάσεις από τα 
όμορα οικόπεδα που νομιμοποιήθηκε με το Ν. 1337/83 και εξαιρέ¬ 
θηκε από την κατεδάφιση με την αριθμ. 1590/2.4.1985 απόφαση 
του Νομάρχη ' Αρτας. 

11) Το αριθμ. 2794/19.4.1958 συμβόλαιο του Συμ/φου Άρτας 


Παναγιώτη Τσίκου με το τοπογραφικό διάγραμμα που το συνοδεύει 
ως και το αριθμ. 3039/22.10.85 πιστοποιητικό υποθηκοφύλακα 
Άρτας από το οποίο αποδεικνύεται η κατάτμηση του εν λόγω οικοπέ¬ 
δου πριν από την έγκριση του σχεδίου (6-2-61). 

12) Την αριθμ. .6415/14.11.85 εισήγηση του ΤΠ - Π Ε Άρτας 
προς το Συμβούλιο ΧΟΠ. 

13) Το αριθμ. 7 πρακτικό (θέμα 5ο) /15.11.85 του Συμβουλίου 
ΧΟΠ. 

Το γεγονός ότι το οικόπεδο της ανωτέρω έχει εμβαδόν 275,62 μ2 
δηλ. μεγαλύτερο των 200,00 μ2 που είναι το ελάχιστο κατά κανόνα 
που απαιτείται στον τομέα Γ" που εμπίπτει το οικόπεδο. 

Επειδή δύναται να προσκυρωθεί ή να τακτοποιηθεί ούτε να απο¬ 
κτήσει πρόσωπο σε εγκεκριμένη οδό γιατί εκατέρωθεν υπάρχουν ιδιο¬ 
κτησίες με οικοδομές, αποφασίζουμε: 

Χαρακτηρίζουμε ως οικοδομήσιμο το πανταχόθεν αποκλεισμένο 
από τυ; οδούς τού εγκεκριμένου ρυμοτομικού σχεδίου οικόπεδο (τυ¬ 
φλό) φερομένης ιδιοκτησίας Λαμπρινής Σερβετά που βρίσκεται στην 
Άρτα και σε πάροδο της οδού Κομμένου, με τους κατωτέρω όρους 
δόμησης, ήτοι: 

α) πρόσωπο, βάθος, εμβαδόν: ως έχει και ευρίσκεται. 

β) Ποσοστό κάλυψης: 50%. 

γ) Αριθμός οροφών: 2. 

δ) Μέγιστο ύψος: 8,50 μ. 

ε) Συντελεστής δόμησης: 0,80. 

στ) Σύστημα δόμησης: Πανταχόθεν ελεύθερο με την παρατήρηση 
ότι τα υποστυλώματα και οι δοκοί μπορούν να παραμείνουν και στον 
όροφο στη θέση που έχουν ήδη κατασκευασθεί στο ισόγειο οι δε τοίχοι 
πληρώσεως να έχουν τις νόμιμες αποστάσεις από τα όρια. 

Σε περίπτωση που θα ζητηθεί να εφαρμοσθεί ο οικογενειακός συντε¬ 
λεστής εφ’ όσον θα υπάρξουν οι προϋποθέσεις θα έχει ισχύ το άρθρο 
41 του Ν. 1337/83 (ΣΧετ. η αριθμ. οικ. 71088/13538/14.10.85 
εγκ. 101 του Υ.ΠΕ.ΧΩ.ΔΕ. - Δ/νση Γ4/α). 

Η παρούσα απόφαση να κοινοποιηθεί και να δημοσιευθεί στην Εφη¬ 
μερίδα της Κυβερνήσεως. 

• Άρτα, 18 Δεκεμβρίου 1985 
Ο Νομάρχης 

ΚΩΣΤΑΣ ΑΝΔΡΟΥΤΣΟΠΟΥΛΟΣ 

